王孫蕙

王孫蕙（），字晦季，號曾吾，南直隸常州府無錫縣人。明末政治人物。

生平
崇禎三年（1630年）庚午科應天乡试第六十名舉人，七年（1634年）甲戌科三甲一百二十四名進士《崇祯七年甲戌进士三代履历》：王孙蕙，曾祖宙，七品散官；祖之桂，邑庠生乡大宾；父我知，庠生乡大宾。曾吾，字晦季，书三房，壬子年四月初九日生，常州府无锡县人，庚午乡试，会八十九名，三甲一百二十四名，礼部观政，甲戌十二月授付建莆田知县，丙子本省同考，丁忧，己卯补歸善知县。。礼部觀政，本年十二月授福建莆田县知县，九年任本省乡试同考官，丁憂歸。十二年起补歸善縣知縣，十五年任本省乡试同考官，調濬縣知縣。崇禎十七年（1644年），引見禮部尚書。三月十六日，應召對，孫蕙伏在朝堂，談論「君辱臣死」大義，聲淚俱下。改授禮部郎官。任命尚未下達，三月十九日，李自成大軍攻破京師，城中哭聲震沸。孫蕙請降。二十日，拜謁宋企郊，上表。二十六日，授官長蘆運使，上任途中被德州盧世㴶義師所阻，隨即吳三桂已引清軍入關。孫蕙扔掉儀仗，焚燒敕令，埋藏官印，扮作乞丐逃往故鄉，死於途中。《甲申傳信錄》：王孫蕙，南直無錫人，甲戌進士。歷歸善知縣，調濬縣知縣。甲申引見禮部尚書。三月十六日，應召對，孫蕙伏陛言君辱臣死之義，繼以哭。改授銓曹。命未下，十九日城陷，城中哭聲震沸。孫蕙語家人曰：『毋恐！吾自有定心丸在此』。命取竹一竿，曳黃布一幅，大書：「大順永昌皇帝萬萬歲」。將布懸門，遍拉同籍往迎。馬素修太史不可，走語趙玉森曰：『百行以孝為先，君太公年高圖畫錦足矣。不為徐庶，忍心為趙苞耶』！玉森頷之。出語張琦、秦汧，與語意合，二十日同謁偽政府宋企郊，各執手板陳姓名。孫蕙袖中忽出一紙拱手加額曰：『臣王孫蕙進表』，諸人出不意，慮觸忌殊恐。宋閱表微笑，點頭曰：『好文字』！眾乃嘆服弗如。是日晨起，復過馬太史，太史方沐浴更衣，將就縊，端坐正寢。孫蕙覼縷道新天子仰慕德意，太史大怒，叱曰：『此言何為至於我』！孫蕙語猶未了，乃命從者挽出之。即日孫蕙赴偽都督劉飲。二十六日選授長蘆運使。先是，顧棻、黃繼祖、吳達俱選四川縣令。是日，秦沂、張琦、趙玉森亦授偽令，皆無錫人也。宋企郊語孫蕙曰：『貴里同事七人，公何以至此』？孫蕙曰：『皆新天子不棄之知，老大人甄拔之力』。宋曰：『非也，主上以公表及周庶常詔，堪作新朝雙璧，薄以一官相報耳』。時選者止給偽印，孫蕙獨加偽敕一道，偽帥高將軍送馬二匹，牛丞相以下皆餞行。時南人慾歸者慮道梗，求附行。孫蕙曰：『新天子在上，萬一耳目所及，謂我私挾南人，必嚴詰，不便』。皆固謝之。二十九日發都門，笥中錦袍失去。從馬太史仆許姓強假以出。儀仗中列欽命督鹽旗二面，錦袍、乘輿、張蓋、設鼓吹前導，闌過先帝後梓宮前，見俯伏而哭者萬輩。孫蕙竦肩睜視，一瞥而去，不出輿一揖也。乘傳所過，府以下迎送唯謹，至滄州，土賊奪其馬去。孫蕙令持名敕追討。偽將官來驗，察有偽印契及敕書而釋。至天津，有王運司已先一日至，守者以同時有兩運司，疑之，孫蕙脫左膊示以敕印，亦釋去。行近德州，未至十里，而州城中豎大名中興旗號，詢知為德州廬御史世漼者，糾集義師，截殺偽官，莫可行。又聞吳西平兵且入復京師。孫蕙乃棄儀仗，焚偽敕，埋印，磨滅行李上監運封議而行。又恐行李累重，復棄之，假作乞人以歸。至中途倒斃。

家族 
曾祖王宙，七品散官；祖王之桂，邑庠生、乡大宾；父王我知，庠生、乡大宾。

參考文獻

S
Category:无锡人
Category:明朝莆田縣知縣
Category:明朝歸善縣知縣
Category:明朝濬縣知縣
Category:大順政權官員